
Projekts

LĪGUMS Nr.______________
Valmierā, 	
Līguma sagatavošanas datums: ___________________

Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums*

[bookmark: _Hlk130732118][bookmark: _Hlk222324244]SIA “ZAAO”, reģistrācijas numurs 44103015509, juridiskā adrese Rīgas iela 32, Valmiera, Valmieras novads, turpmāk – Pasūtītājs, kuru, pamatojoties uz 2024. gada 10. septembra ģenerālpilnvaru Nr. 4329, pārstāv valdes priekšsēdētājs Gints Kukainis, no vienas puses, un
_____[nosaukums]_______________, reģistrācijas numurs _________________, juridiskā adrese ____________________, turpmāk – Izpildītājs, kuru, pamatojoties uz ____[pārstāvības pamats]___________, pārstāv ______[amata nosaukums, vārds uzvārds]___________, no otras puses, turpmāk Pasūtītājs un Izpildītājs kopā – Puses, katrs atsevišķi – Puse, pamatojoties uz Eiropas Savienības Vides un klimata pasākumu programmas LIFE 2018. – 2020. gadam integrēto projektu “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” (Nr. LIFE20 IPE/LV/000014 - LIFE Waste To Resources IP) ietvaros Pasūtītāja rīkotā atklātā konkursa “Šķiroto atkritumu savākšanas viedā laukuma iekārtu un aprīkojuma uzstādīšana un darbības modeļa  un automatizētas atkritumu nodošanas risinājuma izstrāde”, identifikācijas Nr. ZAAO 2026/37/l, turpmāk – iepirkums, rezultātiem un Izpildītāja iepirkuma ietvaros iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs pasūta, bet Izpildītājs veic pilna cikla risinājuma izstrādi (piekļuves, svēršanas, pašapkalpošanās klientu apkalpošanas kiosku, VMS (mainīgas informācijas displejs) un mobilās aplikācijas un norēķinu sistēmas izveidi) – gala arhitektūras risinājumu un programmēšanas/risinājuma izstrāde, turpmāk – programmatūra, iekārtu/aprīkojuma piegāde un uzstādīšana, konfigurēšana, integrācija, testēšana, dokumentēšana un nodošana ekspluatācijā viedā eko laukuma, kas atrodas Dzelzceļa ielā 5, Valmierā, Valmieras novadā, darbības nodrošināšanai (CPV kodi: 72230000-6 (Klienta vajadzībām pielāgotas programmatūras izstrādes pakalpojumi), 72212100-0 (Specializētas programmatūras izstrādes pakalpojumi), 72268000-1 (Programmatūras piegādes pakalpojumi)), turpmāk kopā – Pakalpojums, atbilstoši Līguma noteikumiem, tehniskajai specifikācijai-darba uzdevumam (Līguma 1. pielikums), Izpildītāja iesniegtajam tehniskajam piedāvājumam (Līguma 2. pielikums) un Izpildītāja iepirkumu ietvaros iesniegtajam finanšu piedāvājumam (Līguma 3. pielikums).
1.2. Pakalpojuma izpilde tiek īstenota šādos posmos:
	Izpildes posmi:

	Posmu izpildes termiņi:
	Darbu apraksts

	1. posms
	3 (trīs) mēneši no Līguma spēkā stāšanās (noslēgšanas) dienas
	Gala arhitektūras risinājumu izstrāde, saskaņošana sadarbībā ar Pasūtītāju un saskaņā ar tehnisko specifikāciju

	2. posms
	6 (seši) mēneši no gala arhitektūras risinājumu izstrādes pabeigšanas
	Risinājuma izstrāde un ieviešana, iekārtu/aprīkojuma uzstādīšana, darbinieku apmācīšana, lietotāju dokumentācijas izstrāde

	3. posms
	2 (divi) mēneši no 2. posma – ieviešanas perioda – pabeigšanas
	Akcepttesta periods, lietotāja dokumentācijas izstrādes precizēšana



1.3. Pakalpojums jāveic, ņemot vērā Pasūtītāja izstrādāto būvprojektu “Šķiroto atkritumu savākšanas viedā laukuma izveide”, satiksmes organizācijas risinājumus, konteineru novietošanas un iekārtu uzstādīšanas plānu.
1.4. Līgums tiek īstenots Eiropas Savienības Vides un klimata pasākumu programmas LIFE 2018. – 2020. gadam integrēto projektu “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” (Nr. LIFE20 IPE/LV/000014 - LIFE Waste To Resources IP) ietvaros.

2. LĪGUMCENA UN SAMAKSAS KĀRTĪBA
2.1. Pakalpojuma cena atbilstoši Izpildītāja iesniegtajam finanšu piedāvājumam bez pievienotās vērtības nodokļa, turpmāk – PVN, ir EUR __[cena skaitļiem]__ (___________[cena vārdiem]________), turpmāk – Līgumcena. PVN aprēķināms normatīvajos aktos noteiktajā kārtībā.
2.2. Līgumcenā ir iekļautas visas izmaksas, kas saistītas ar Pakalpojuma pilnīgu un kvalitatīvu izpildi, tajā skaitā tehniskajai specifikācijai, tehniskajam piedāvājumam atbilstošo darbu un materiālu izmaksas, izmaksas, kas saistītas ar speciālistu darba apmaksu, Pakalpojuma izpildei nepieciešamo līgumu slēgšanu, programmatūras un iekārtu/aprīkojuma garantijas laika uzturēšanas pakalpojumu izmaksas, visi valsts vai pašvaldību noteiktie nodokļi, izņemot PVN, nodevas, nepieciešamo atļauju saņemšanu no trešajām personām, transporta pakalpojumiem, uzturēšanas izdevumi un citas izmaksas, kas saistītas ar Līguma izpildi.
2.3. Samaksu par kvalitatīvu, Līguma noteikumiem atbilstoša Pakalpojuma izpildi Pasūtītājs veic pa posmiem:
	Plānotie maksājumi
	Nosacījums
maksājuma veikšanai
	Apmaksas termiņš

	Ikmēneša maksājums
	Izpildītāja iesniegts rēķins par arhitektūras risinājuma (1.posms), risinājuma izstrādi un ieviešanu (2.posms), pamatojoties uz savstarpēji parakstītu ikmēneša pieņemšanas–nodošanas aktu. No katra ikmēneša maksājuma rēķina ietur 10% (desmit procentus). Ieturētā maksājuma apmaksa tiks veikta pēc Gala pieņemšanas – nodošanas akta abpusējas parakstīšanas. 
	30 (trīsdesmit) dienu laikā no šajā Līguma punktā minēto dokumentu iesniegšanas

	Maksājums par iekārtu piegādi
	Izpildītāja iesniegts rēķins par iekārtu piegādi un uzstādīšanu, pamatojoties uz savstarpēji parakstītu pieņemšanas–nodošanas aktu.
	30 (trīsdesmit) dienu laikā no šajā Līguma punktā minēto dokumentu iesniegšanas

	Noslēguma maksājums 
	Izpildītāja iesniegts rēķins ieturētā maksājuma apmērā pēc akcepttesta perioda (3. posms) pabeigšanas un Gala pieņemšanas–nodošanas akta abpusējas parakstīšanas.
	30 (trīsdesmit) dienu laikā no šajā Līguma punktā minēto dokumentu iesniegšanas



2.4. Programmatūras un iekārtu/aprīkojuma garantijas periodā Izpildītājs bez maksas (bez papildu samaksas) veic programmatūras un/vai iekārtu/aprīkojuma servisu, tehnisko atbalstu un bojājumu novēršanu. Pēc programmatūras garantijas perioda beigām, ja Pasūtītājs izvēlas turpināt sadarbību ar Izpildītāju, sistēmas (programmatūras) uzturēšanas pakalpojumu maksa saskaņā ar finanšu piedāvājumu par vienu ceturksni ir EUR __[cena skaitļiem]__ (___________[cena vārdiem]________). Par sistēmas (programmatūras) uzturēšanas pakalpojumu sniegšanu pēc programmatūras garantijas laika Puses vienojas atsevišķi.
2.5. Izpildītājs Līguma 2.3. punktā minētos rēķinus sagatavo atbilstoši Grāmatvedības likumam, papildu rēķinā ietverot atsauci gan uz šo Līgumu, gan uz projektu Nr. LIFE20 IPE/LV/000014 - LIFE Waste To Resources IP “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” – un nosūta tos uz šādu Pasūtītāja elektroniskā pasta adresi: pasts@zaao.lv. Gadījumā, ja Izpildītājs rēķinu nav noformējis atbilstoši šī Līgumā punktam, Pasūtītājs par to informē Izpildītāju un neapmaksā rēķinu līdz brīdim, kamēr Izpildītājs nav novērsis nepilnības un iesniedzis korektu rēķinu. Šajā punktā minētajā gadījumā, Pasūtītājs nesedz Izpildītājam zaudējumus, kas var rasties nekorekta rēķina iesniegšanas rezultātā, kā arī šādā gadījumā Izpildītājs nevar piemērot Līguma 10.6. punktā minēto līgumsodu.
2.6. Visi maksājumi saskaņā ar Līgumu ir uzskatāmi par veiktiem ar brīdi, kad veikts bankas pārskaitījums uz Izpildītāja Līgumā norādīto bankas norēķinu kontu.
2.7. Visi neparedzētie izdevumi, kuri var rasties Izpildītājam, veicot Pakalpojumu vai garantijas perioda pakalpojumus, iepriekš rakstiski jāsaskaņo ar Pasūtītāju. Gadījumā, ja neparedzētie izdevumi netiek iepriekš rakstiski saskaņoti ar Pasūtītāju, tad tie Izpildītājam netiek atlīdzināti.
2.8. Gadījumā, ja saistībā ar Pakalpojuma atbilstību Līguma, tā pielikumu prasībām starp Pusēm pastāv strīds par rēķinā ietvertajām pozīcijām vai tā apmēru, tad attiecīgās Pakalpojuma izmaksas Izpildītājs rēķinā neietver, kamēr starp Pusēm nav panākta vienošanās.
2.9. Ja Pasūtītājs konstatē, ka Izpildītājs Pakalpojuma izpildē ir izmantojis Krievijas Federācijas un Baltkrievijas Republikas izcelsmes preces un pakalpojumus, Pasūtītājs par šādām precēm vai pakalpojumiem samaksu neveic, kā arī piemēro Līguma 10.8. punkta nosacījumus.

3. PUŠU TIESĪBAS UN PIENĀKUMI
3.1. Izpildītāja pienākumi un tiesības:
3.1.1. Nodrošināt Pakalpojuma un visu tā posmu atbilstību Līgumā, tehniskajā specifikācijā-darba uzdevumā (Līguma 1. pielikums), tehniskajā piedāvājumā (2. pielikums) un finanšu piedāvājumā (Līguma 3. pielikums) noteiktajam;
3.1.2. Piegādāt un uzstādīt iekārtas/aprīkojumu Līgumā un tehniskajā specifikācijā, tehniskajā piedāvājumā noteiktajā kārtībā Pasūtītāja norādītajā vietā Dzelzceļa ielā 5, Valmierā, Valmieras novadā. Iekārtu/aprīkojuma piegāde tiek veikta saskaņā ar DDP (Incoterms 2020) noteikumiem;
3.1.3. Sniegt Pasūtītājam patiesu un pilnīgu informāciju par Pakalpojumu un tā izpildes gaitu;
3.1.4. Informēt Pasūtītāju par apstākļiem, kas radušies un var kavēt vai ierobežot Līguma izpildi pilnībā vai daļēji, 1 (vienas) darbdienas laikā, skaitot no šādu apstākļu rašanās brīža;
3.1.5. Nodrošināt Pasūtītāja pārstāvjiem iespēju visos Līguma izpildes posmos pārliecināties par Pakalpojuma atbilstību Līguma un tehniskās specifikācijas-darba uzdevuma un tehniskā piedāvājuma prasībām. Izpildītājs pēc Pasūtītāja pieprasījuma ne vēlāk kā 2 (divu) darba dienu laikā informē un sniedz ziņojumu Pasūtītājam par Līguma izpildes gaitu;
3.1.6. Līguma izpildē izmantot tikai tehniskajā specifikācijā un Izpildītāja tehniskajā piedāvājumā iesniegtas metodes, tehnoloģijas, programmatūru u.tml. Jebkādas atkāpes rakstveidā saskaņojamas ar Pasūtītāju;
3.1.7. Ievērojot tehniskās specifikācijas 17. punktā noteiktos termiņus, rīkot sanāksmes un/vai intervijas ar Pasūtītāju, lai informētu par Pakalpojuma izpildes gaitu, kā arī, lai pārrunātu ar programmatūras izstrādi un ieviešanu saistītos jautājumus. Sanāksmes un intervijas notiek Pasūtītāja norādītajās telpas vai attālināti, izmantojot videokonferences risinājumus. Sanāksmes organizē Izstrādātājs (vai Pasūtītājs – ja Pasūtītājs izrāda šādu iniciatīvu), par tām elektroniski paziņojot vismaz 3 darba dienas iepriekš un pievienojot ierosināto darba kārtību. Sanāksmes notiek Pasūtītāja darba laikā: no pirmdienas līdz piektdienai plkst. 9.00–17.00. Izpildītājam ir saistoši sanāksmēs un/vai intervijās pieņemtie lēmumi attiecībā uz Līguma priekšmetu, tā sastāvu, izstrādi, uzstādīšanu un ieviešanu;
3.1.8. Nodrošināt Pasūtītāja personā apmācību par programmatūras un iekārtu/aprīkojuma lietošanu atbilstoši tehniskajā specifikācijā un tehniskajā piedāvājumā norādītajā apjomā un formātā;
3.1.9. Bez Pasūtītāja rakstveida piekrišanas nav tiesību nodot ar Līgumu nolīgtās tiesības un pienākumus trešajai personai vai piesaistīt apakšuzņēmumus, kas nav bijuši norādīti iepirkuma piedāvājumā;
3.1.10. Nodrošināt visu nepieciešamo aparatūru Pakalpojuma sekmīgai darbībai, ja tāda nepieciešama;
3.1.11. Nodrošināt Pakalpojumam garantijas periodu atbilstoši Izpildītāja tehniskajā piedāvājumā norādītajam;
3.1.12. Nekavējoties, bet ne vēlāk kā 24 (divdesmit četru) stundu laikā ziņot Pasūtītājam par konstatēto kiberdrošības incidentu, ja tas ietekmē vai var ietekmēt Pasūtītāja darbību vai Izpildītāja sniegto Pakalpojumu, kā arī veikt visas kiberincidenta novēršanai nepieciešamās darbības;
3.1.13. Pēc platformas garantijas laika, ja Puses vienojas turpināt sadarbību, nodrošināt programmatūras uzturēšanas pakalpojumus;
3.1.14. Ievērot Pasūtītāja piegādātāju ētikas kodeksu (pieejams: https://zaao.lv/piegadataju-etikas-kodekss/), kā arī citas instrukcijas, noteikumus, kurus Pasūtītājs ir izdevis saskaņā ar Pasūtītāja piegādātāju ētikas kodeksa principiem un par kuriem Pasūtītājs ir informējis Izpildītāju. Izpildītājs nodrošina, ka Pasūtītāja piegādātāju ētikas kodeksu ievēro arī Izpildītāja piesaistītie apakšuzņēmēji vai piesaistītais personāls;
3.1.15. Pakalpojuma veikšanā iesaistīt tikai kvalificētus speciālistus, kuriem ir visas nepieciešamās atļaujas, licences, sertifikāti, ja tādas nepieciešamas saskaņā ar normatīvajiem aktiem;
3.1.16. Nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi, kā arī atbildēt par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības;
3.1.17. Pēc Pasūtītāja pieprasījuma iesniegt informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi;
3.1.18. Pēc Līguma termiņa beigām dzēst Izpildītāja rīcībā nonākušos datus un kopijas vai tos atdot Pasūtītājam, izņemot, ja Līgums tiek pagarināts vai tiek noslēgts jauns, ar Līguma priekšmetu saistīts līgums;
3.1.19. Ievērot Nacionālās kiberdrošības likumu un uz tā pamata izdotos normatīvos aktus, kā arī nodrošināt Pakalpojuma sniegšanas atbilstību tiem;
3.1.20. Pieprasīt no Pasūtītāja tā rīcībā esošo informāciju vai datus, ja tie ir nepieciešami Pakalpojuma izpildē.
3.2. Pasūtītāja tiesības un pienākumi:
3.2.1. Pasūtītājam ir tiesības Līguma izpildes gaitā pārliecināties par Līgumā un tā pielikumos noteikto prasību izpildi un neatbilstību gadījumā prasīt Izpildītājam tās novērst;
3.2.2. Pasūtītājam ir tiesības, pieņemot Pakalpojumu (Pakalpojuma posmus), pieaicināt neatkarīgus speciālistus un ekspertus;
3.2.3. Prasīt Izpildītājam nebūtiskas izmaiņas Pakalpojuma komplektācijā, ja tas ir objektīvi nepieciešams un saskaņā ar Publisko iepirkumu likumu nav uzskatāms par būtisku iepirkuma noteikumu grozīšanu, kas būtu ietekmējis pretendentu loku, un Izpildītājs tām piekrīt;
3.2.4. Pirms ikmēneša, Pakalpojuma posma vai Gala pieņemšanas-nodošanas akta parakstīšanas, ja Pakalpojuma vai Pakalpojuma posma nodrošināšanā konstatētas nepilnības, sagatavot defekta aktu, kurā norādītas konstatētās nepilnības un Pasūtītāja ieskatā maksimālais termiņš to novēršanai;
3.2.5. Nepieņemt Pakalpojumu vai Pakalpojuma posmu, ja tas neatbilst Līguma un tā pielikumu noteikumiem un prasībām;
3.2.6. Pasūtītājam ir pienākums nodrošināt programmatūras un iekārtu/aprīkojuma lietošanas noteikumu ievērošanu tādā apmērā, kādā Izpildītājs ir informējis Pasūtītāju;
3.2.7. Pasūtītājam ir pienākums veikt samaksu par Izpildītāja kvalitatīvi sniegto Pakalpojumu Līgumā noteiktajā kārtībā un apmērā;
3.2.8. Pasūtītājs pēc Izpildītāja pieprasījuma apņemas nodrošināt visu tā rīcībā esošo informāciju, kas nepieciešama Līguma izpildei;
3.2.9. Gadījumā, ja Izpildītājs nenovērš Pasūtītāja konstatētās Līguma izpildes neatbilstības noteiktajā termiņā, tad Pasūtītājam, ja tas ir iespējams, ir tiesības par saviem līdzekļiem novērst konstatētās neatbilstības un iesniegt Izpildītājam rēķinu par radušos izdevumu apmaksu;
3.2.10. Pasūtītājs neatbild par Izpildītāja vai trešo personu (apakšuzņēmēju) darbības vai bezdarbības rezultātā radītajiem zaudējumiem vai kaitējumu.

4. LĪGUMA DARBĪBAS UN PAKALPOJUMA IZPILDES TERMIŅI
4.1. Līgums stājas spēkā tā abpusējas parakstīšanas dienā un ir spēkā līdz tajā noteikto saistību pilnīgai izpildei vai līdz Līguma pirmstermiņa izbeigšanai Līgumā noteiktajos gadījumos un kārtībā.
4.2. Pakalpojuma izpildes periods ir 11 (vienpadsmit) mēneši no Līguma spēkā stāšanās (noslēgšanas) dienas, ievērojot Līguma 1.2. punktā noteiktos Pakalpojuma posmu izpildes termiņus, kā arī Izpildītāja iesniegto Pakalpojuma izpildes grafiku.

5. PAKALPOJUMA IZPILDE
5.1. Pakalpojuma prasībās (tehniskā specifikācija-darba uzdevums un Izpildītāja iesniegtais tehniskais piedāvājums) iekļautas tās prasības, kas jāizpilda, lai programmatūra un iekārtas/aprīkojums darbotos un pildītu iepirkuma dokumentācijā norādīto funkciju.
5.2. Katrā Pakalpojuma posmā veicamie darbi ir norādīti tehniskajā specifikācijā un tehniskā piedāvājumā, kā arī darbu izpildes kalendārajā grafikā.
5.3. Izpildītājs par programmatūras izstādi un ieviešanu (Pakalpojuma 1. un 2. posms) iesniedz Pasūtītājam ikmēneša pieņemšanas-nodošanas aktu divos eksemplāros vai elektroniski parakstītu aktu ar drošu elektronisko parakstu. Pie katras no Pusēm glabājas abpusēji parakstīta pieņemšanas-nodošanas akta elektroniskā versija.
5.4. Pēc Līguma 5.3. punktā minētā pieņemšanas-nodošanas akta saņemšanas, Pasūtītājs pārbauda, vai minētajā aktā norādītie un nepieciešamie darbi ir veikti atbilstošā kvalitātē un atbilstoši Līguma prasībām. Ja Pasūtītājs nekonstatē Pakalpojuma posma trūkumus, Pasūtītājs paraksta ikmēneša pieņemšanas-nodošanas aktu. Ja Pasūtītājs konstatē Pakalpojuma posma trūkumus, Pasūtītājs pieņemšanas-nodošanas aktu neparaksta, vienlaikus iesniedzot Izpildītājam defekta aktu, kurā norādīti konstatētie trūkumi. Izpildītājam par saviem līdzekļiem un resursiem ir pienākums novērst defekta aktā konstatētos trūkumus Pasūtītāja noteiktajā termiņā, kas nevar būt īsāks par 5 (piecām) darba dienām. Trūkumu novēršanas termiņš nepagarina Pakalpojuma posmu izpildes termiņus, kas norādīti Līguma 1.2. un 4.2. punktā. Pēc konstatēto defektu novēršanas Izpildītājs atkārtoti iesniedz Pasūtītājam attiecīgā Pakalpojuma posma pieņemšanas‑nodošanas aktu. Pasūtītājs atkārtoti veic Pakalpojuma posma pārbaudi un paraksta pieņemšanas‑nodošanas aktu vai atkārtoti iesniedz defekta aktu šajā punktā noteiktajā kārtībā. Izpildītājam nav pienākuma veikt izmaiņas aktā vai novērst konstatētās neatbilstības, ja tas pierāda, ka visi darbi, kas norādīti pieņemšanas-nodošanas aktā, ir veikti atbilstoši. Tikai pēc pieņemšanas-nodošanas akta abpusējas parakstīšanas Izpildītājam ir tiesības iesniegt Pasūtītājam attiecīgo Līguma 2.3. punktā norādīto rēķinu.
5.5. Pēc Izpildītāja paziņojuma par iekārtu/aparatūras piegādes paredzamo datumu Pasūtītājs ne vēlāk kā 3 (trīs) darba dienu laikā informē Izpildītāju par piegādes nosacījumiem (darba laiks, kontaktpersona u.tml.). Preces piegādes vieta: Dzelzceļa iela 5, Valmiera, Valmieras novads.
5.6. Pasūtītājs nodrošina sava pārstāvja klātbūtni iekārtu/aprīkojuma piegādes vietā un laikā.
5.7. Izpildītājs ir atbildīgs par normatīvajos aktos noteikto noteikumu ievērošanu iekārtu/aprīkojuma piegādes laikā, t.sk. ceļu satiksmes noteikumus, noteikumus par lielgabarīta un smagsvara pārvadājumiem u.c.
5.8. Pēc iekārtu/aprīkojuma piegādes, Puses paraksta iekārtas piegādes aktu. Pēc iekārtu piegādes Pasūtītāja norādītajā vietā atbildību par iekārtu/aprīkojuma apsardzi uzņemas Pasūtītājs. Šajā punktā minētais akts nav uzskatāms par Līguma 2.3.2. apakšpunktā minēto iekārtu/aprīkojuma pieņemšanas-nodošanas aktu.
5.9. Ja Pasūtītājs konstatē būtisku iekārtu/aprīkojuma neatbilstību tehniskajai specifikācijai (piemēram, piegādāta iekārta neatbilst tehniskās specifikācijas, tehniskā piedāvājuma prasībām, un Izpildītājam ar šādas iekārtas piedāvājumu nebūtu piešķiramas Līguma slēgšanas tiesības), Pasūtītājs neparaksta Līguma 5.8. punktā minēto aktu un sastāda defektu aktu, un Izpildītājam ir pienākums aizstāt neatbilstošo iekārtu/aprīkojumu pret atbilstošu Pasūtītāja noteiktajā termiņā, kas nevar būt īsāks par 5 (piecām) darba dienām. Izpildītājam nav pienākuma apmainīt iekārtu/aprīkojumu, ja tas pierāda, ka tā ir atbilstoša.
5.10. Iekārtu/aprīkojuma pieņemšanas-nodošanas akts, turpmāk – Akts, tiek parakstīts pēc iekārtu/aprīkojuma uzstādīšanas un darbības uzsākšanas, un Pasūtītāja personāla apmācības par iekārtu/aprīkojuma darbību.
5.11. Pasūtītājs pārbauda iekārtu/aprīkojuma atbilstību Līguma, tehniskās specifikācijas un tehniskā piedāvājuma noteikumiem un, ja iekārtai/aprīkojumam, kā arī programmatūras darbībai netiek konstatēti trūkumi/neatbilstības, paraksta Aktu. Ja Pasūtītājs konstatē Pakalpojuma trūkumus/neatbilstības, Pasūtītājs neparaksta Aktu un atdod to neparakstītu Izpildītājam, rakstveidā norādot Akta neparakstīšanas iemeslus un konstatētās neatbilstības.
5.12. Ja Pasūtītājs neparaksta Aktu, jo Pakalpojumam ir konstatētas neatbilstības, Izpildītājam ir pienākums novērst Aktā norādītās nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Izpildītāja pienākums ir novērst konstatētās nepilnības 10 (desmit) darba dienu laikā no brīža, kad saņemts Pasūtītāja atteikums parakstīt Aktu. Trūkumu novēršanas termiņš nepagarina Pakalpojuma posmu izpildes termiņus, kas norādīti Līguma 1.2. un 4.2. punktā.
5.13. Pēc Pakalpojuma 1. un 2. posma nodošanas (tajā skaitā pēc Pasūtītāja personāla apmācības veikšanas) sākas Pakalpojuma akcepttesta periods (Pakalpojuma 3. posms). Akcepttesta periodā Pasūtītājs pārbauda programmatūras un iekārtu/aprīkojuma atbilstību Līguma, tehniskās specifikācijas un tehniskā piedāvājuma noteikumiem.
5.14. [bookmark: _Hlk130567629]Ja akcepttesta periodā netiek konstatēti trūkumi/neatbilstības, Pasūtītājs pēc akcepttesta perioda beigām paraksta Izpildītāja iesniegto Gala pieņemšanas-nodošanas aktu par Pakalpojuma izpildi, turpmāk – Gala akts. Ja Pasūtītājs konstatē Pakalpojumā trūkumus/neatbilstības, Pasūtītājs neparaksta Gala aktu un atdod to neparakstītu Izpildītājam, rakstveidā norādot Gala akta neparakstīšanas iemeslus un Pakalpojumam konstatētās neatbilstības (defekta akts). Izpildītājam par saviem līdzekļiem un resursiem ir pienākums novērst defekta aktā konstatētos trūkumus Pasūtītāja noteiktajā termiņā, kas nevar būt īsāks par 5 (piecām) darba dienām. Trūkumu novēršanas termiņš nepagarina Pakalpojuma izpildes termiņu, kas norādīts Līguma 1.2. un 4.2.punktā. Pēc konstatēto defektu novēršanas Izpildītājs atkārtoti iesniedz Pasūtītājam Gala aktu. Pasūtītājs atkārtoti veic Pakalpojuma pārbaudi un paraksta Gala aktu vai atkārtoti iesniedz defekta aktu šajā punktā noteiktajā kārtībā. Gadījumā, ja akcepttesta periods pārsniedz Līguma 1.2. punktā vai Līguma 4.2. punktā noteikto termiņu, Pasūtītājam ir tiesības piemērot Līguma 10.1. punktā noteikto līgumsodu, bet tas nedod pamatu Izpildītājam uzskatīt, ka akcepttesta posms ir beidzies.
5.15. Ikviens pakalpojuma posms, kas norādīts Līguma 1.2. punktā, uzskatāms par nodotu Pasūtītājam dienā, kad Pasūtītājs parakstījis attiecīgā posma pieņemšanas-nodošanas aktu.
5.16. Garantijas termiņš, kas ir noteikts Izpildītāja tehniskajā piedāvājumā, tiek skaitīts no dienas, kad ir abpusēji parakstīts Gala akts.
5.17. Pasūtītājam ir tiesības jebkurā Līguma darbības laikā konstatēt Pakalpojuma neatbilstību Līguma un tā pielikumu noteikumiem. Šādā gadījumā Izpildītājs nodrošina neatbilstības novēršanu atbilstoši garantijas vai garantijas servisa noteikumiem.
5.18. Pēc programmatūras garantijas termiņa beigām, ja Puses vienojas turpināt sadarbību, Izpildītājs nodrošina un sniedz programmatūras uzturēšanas pakalpojumus finanšu piedāvājumā norādītajā apmērā. Puses par programmatūras uzturēšanas pakalpojumu sniegšanas kārtību un termiņiem, ievērojot tehniskajā specifikācijā un tehniskajā piedāvājumā ietvertos nosacījumus, slēdz atsevišķu platformas uzturēšanas pakalpojumu līgumu. 

6. IZMAIŅU PIEPRASĪJUMI
6.1. Ja programmatūras izstrādes, ieviešanas un/vai izmēģinājuma perioda laikā Puses vai Pasūtītājs identificē nepieciešamību veikt izmaiņas tehniskajā specifikācijā, šādas izmaiņas var tikt veiktas, parakstot vienošanos par izmaiņu pieprasījumu.
6.2. Izmaiņu pieprasījuma rezultātā:
6.2.1. programmatūra var tikt papildināta ar jaunu funkcionalitāti, ja attiecīgā funkcionalitāte ir nepieciešama, lai nodrošinātu programmatūras efektīvu un atbilstošu darbību. Šādā gadījumā, ja tas ir nepieciešams, tiek palielināta Līgumcena atbilstoši jaunās funkcionalitātes ieviešanas izmaksām. Izmaksu tāmi par programmatūras jaunās funkcionalitātes ieviešanu sagatavo Izpildītājs, kuru apstiprina Pasūtītājs. Izpildītājs bez Pasūtītāja saskaņošanas nevar veikt programmatūras funkcionalitātes izmaiņas. Ja Izpildītājs veic izmaiņas programmatūras funkcionalitātē bez Pasūtītāja piekrišanas, šādas izmaiņas netiek atlīdzinātas. Šajā punktā minētās funkcionalitātes izmaksas nevar pārsniegt 30 % no sākotnējās Līgumcenas;
6.2.2. Tehniskās specifikācijas prasības var tikt aizstātas ar citām prasībām. Šādā gadījumā gan izslēdzamās, gan jaunās funkcionalitātes izstrādes cena tiek aprēķināta, atbilstoši Izpildītāja iesniegtajam izmaksu aprēķinam. Ja Pasūtītājs piekrīt Izpildītāja iesniegtajam aprēķinam, atbilstoši tiek mainīta (palielināta vai samazināta) Līgumcena. Ja Līgumcena tiek palielināta, tad šādas izmaksas nevar pārsniegt 30 % no sākotnējās Līgumcenas;
6.2.3. Tehniskās specifikācijas prasības var tikt izslēgtas atbilstoši samazinot Līgumcenu.

7. GARANTIJAS SAISTĪBAS
7.1. [bookmark: _Toc486927763][bookmark: _Toc486927765]Izpildītājam jānodrošina garantijas saistību izpilde (gan iekārtām/aprīkojumam, gan programmatūrai), kas ir noteikta Izpildītāja tehniskajā piedāvājumā, no Gala akta abpusējas parakstīšanas dienas. Garantija ietver programmatūras kļūdu bezmaksas novēršanu, servisa pakalpojumus, tehnisko atbalstu atbilstoši tehniskajā specifikācijā un tehniskajā piedāvājumā noteiktajam.
7.2. [bookmark: _Toc486927766]Ja pastāv strīds par programmatūras kļūdas cēloni (t.i., vai kļūdas cēlonis ir Izpildītāja veiktās darbības un kļūda novēršama garantijas saistību ietvaros, vai kļūdas cēlonis ir Pasūtītāja vai trešās personas veiktas darbības), tiek pieņemts, ka, ja kļūdu ir iespējams atkārtot programmatūras versijā, par kuru ir parakstīts Gala akts, uz šādu kļūdu attiecas garantijas saistības.
7.3. [bookmark: _Toc486927767]Ja pastāv strīds par kļūdas cēloni, pierādīšanas pienākums ir Izpildītājam.

8. AUTORTIESĪBAS UN LICENCES
8.1. Izpildītājs garantē, ka ar visiem darbiniekiem, tajā skaitā, apakšuzņēmēju darbiniekiem ir noslēgti līgumi par darba devēja uzdevumā radītu darbu (Autortiesību likuma 12.panta otrā daļa). Pēc Gala akta parakstīšanas visas autora mantiskās tiesības pieder Pasūtītājam. Pasūtītājs līdz ar to ir tiesīgs tās izlietot pēc saviem ieskatiem un nepieciešamības.
8.2. Izpildītājs apņemas nodrošināt, ka visu Līguma izpildes rezultātā radīto un Pasūtītājam nodoto, un Pasūtītāja pilnā apmērā apmaksāto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2.punkts), uz darba atsaukšanu (14. panta pirmās daļas 3.punkts), uz vārda norādīšanu (14. panta pirmās daļas 4.punkts), uz darba neaizskaramību (14. panta pirmās daļas 5.punkts) un pretdarbību (14. panta pirmās daļas 6.punkts), pretējā gadījumā Izpildītāja pienākums ir segt visus Pasūtītāja zaudējumus. 
8.3. Izpildītājam savos iesniedzamajos dokumentos (pieņemšanas-nodošanas aktos un citos dokumentos, kas saistīti ar Pakalpojuma izpildi) ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u. c.) ar programmatūru vai tās daļām. Izpildītājs nedrīkst nekādā gadījumā pieprasīt, lai Pasūtītājs, jebkādi izmantojot programmatūru, obligāti publicē atsauces uz Izpildītāju.
8.4. Izpildītājs atzīst, ka programmatūras darbināšanas rezultātā radīto elektronisko datubāzu veidotājs ir Pasūtītājs (saskaņā ar Autortiesību likuma IX nodaļu).
8.5. Ja programmatūras izveide ir saistīta ar trešo personu autortiesību izmantošanu, Izpildītājs apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgās programmatūras lietošanai.
8.6. Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums:
8.6.1. bez maksas nekavējoties novērst trešo personu jebkādu tiesību aizskārumu; 
8.6.2. pēc Pasūtītāja pieprasījuma par saviem līdzekļiem aizstāvēt Pasūtītāju, ja trešās personas cēlušas prasījumus par autortiesību aizskārumu; 
8.6.3. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
8.7. Līguma 8.6. punktā noteiktais netiek ierobežots ne laikā, ne atbildības apjomā.

9. DATU AIZSARDZĪBAS UN KONFIDENCIALITĀTES NOTEIKUMI
9.1. Izpildītājs apliecina, ka informācija un personas dati, ko Pasūtītājs un citi Pakalpojuma lietotāji iesnieguši, izmantojot programmatūru, tiks apkopoti, apstrādāti un glabāti saskaņā ar piemērojamo nacionālo un Eiropas Savienības datu aizsardzības normatīvo aktu prasībām, garantējot personas datu konfidencialitāti un drošību no šo datu saņemšanas brīža.  
9.2. Par konfidenciālu informāciju Līguma izpratnē Puses uzskata jebkādu informāciju, kas Izpildītājam un tā darbiniekiem kļuvusi zināma saistībā ar Līguma izpildi, turpmāk - Konfidenciāla informācija.
9.3. Par Konfidenciālu informāciju uzskatāma informācija saskaņā ar Līguma 9.2. punktā norādīto, neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veidā datu nesējos noformētā formā.
9.4. Līguma ietvaros Konfidenciālo informāciju ir tiesīgs lietot tikai Izpildītājs, tā darbinieki, ja vien Puses Līguma darbības laikā rakstiski nevienojas citādāk.
9.5. Puses ar Konfidenciālas informācijas prettiesisku izpaušanu Līguma ietvaros saprot – Konfidenciālas informācijas nodošana mutiski, rakstiski, elektroniski vai jebkādā citā tehniskā veidā, tās kopēšana, pavairošana, kopēšana datu nesējos, izplatīšana, pārdošana, dāvināšana, iznomāšana, izmainīšana, pārveidošana, labošana un nodošana trešajām personām vai citas līdzīgas darbības ar Konfidenciālo informāciju.
9.6. Konfidencialitātes aizsardzības noteikumi neattiecas uz tādu informāciju:
9.6.1. Kas Konfidenciālas informācijas nodošanas laikā vai pēc tā ir publiski pieejama, vai kļūst sabiedrībai pieejama (izņemot gadījumu, kad tā kļūst pieejama Līguma noteikumu neizpildes rezultātā Izpildītāja vai tā darbinieku vainas dēļ);
9.6.2. Kas bija likumīgā kārtā Izpildītājam vai tā darbiniekiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);
9.6.3. Informācija, kura saskaņā ar Latvijas Republikas normatīvajiem aktiem ir atklāta, vai kuru valdības, valsts vai pašvaldību iestādes noteikušas par atklātu;
9.6.4. Informācija, kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu.
9.6.5. Informācija, kura oficiāli ir publicēta Pasūtītāja interneta mājaslapā, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.
9.7. Izpildītājs un tā darbinieki Konfidenciālo informāciju izmanto un pielieto, stingri ievērojot Pasūtītāja noteikumus, Pasūtītāja darbinieka mutiskos un rakstiskos norādījumus, apņemoties pakļauties arī citu Pasūtītāja darbību reglamentējošo dokumentu prasībām, piemēram, Pasūtītāja procedūru prasībām, kā arī citu dokumentu, kurus norādīs Pasūtītāja darbinieki, prasībām.
9.8. Izpildītājs un tā darbinieki Konfidenciālo informāciju uzglabā tādā drošā vietā un veidā, lai pilnībā izslēgtu iespēju citām trešajām personām piekļūt pie Konfidenciālas informācijas. Izpildītājam un tā darbiniekiem jāizmanto visi iespējamie aizsardzības līdzekļi, lai droši uzglabātu Konfidenciālo informāciju. Ja Izpildītāja vai tā darbinieku rīcībā nav pietiekoši droši Konfidenciālas informācijas aizsardzības līdzekļi, tam ir pienākums nekavējoties informēt Pasūtītāju par šādiem apstākļiem, lai vienotos par tālāko darbību.
9.9. Izpildītājs ir atbildīgs, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad Konfidenciālā informācija, kas tika nodota Izpildītājam vai tā darbinieku rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt Konfidenciālai informācijai, kā arī, ja notikušas cita veida prettiesiskas vai pretlikumīgas darbības ar Konfidenciālo informāciju, ja iestājušies Nepārvaramas varas apstākļi, kā arī visiem iespējamiem līdzekļiem censties novērst un/vai mazināt nevēlamās sekas.
9.10. Pēc Pasūtītāja vai tā darbinieku pirmā pieprasījuma Izpildītājam ir pienākums nekavējoties atdot Izpildītājam vai tā darbinieku rīcībā nodoto vai nonākušo Konfidenciālo informāciju.
9.11. Izpildītājs nodrošina, ka pēc Pasūtītāja vai tā darbinieku pirmā pieprasījuma nekavējoties tiek iznīcināta Konfidenciālā informācija (pēc Pasūtītāja vai tā darbinieku norādījumiem - visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja vai tā darbinieku norādījumi attiecībā par Konfidenciālo informāciju, ja vien tie nav pretrunā ar Latvijas Republikas normatīvo aktu prasībām vai Līguma noteikumiem.
9.12. Izpildītājs pēc Konfidenciālās informācijas saņemšanas uzņemas pilnīgu atbildību par to, lai jebkurā brīdī, kamēr Izpildītāja vai tā darbinieku rīcībā un atbildībā ir nodota Konfidenciāla informācija, tas spētu sniegt Pasūtītājam informāciju par Konfidenciālas informācijas glabāšanas vietu, uzglabāšanas apstākļiem, kā arī pēc Pasūtītāja pirmā pieprasījuma spētu nekavējoties uzrādīt Konfidenciālo informāciju, tās atrašanās un glabāšanas vietu un sniegt informāciju par Konfidenciālās informācijas glabāšanas apstākļiem. Izpildītājam un tā darbiniekiem jāņem vērā Pasūtītāja norādījumi un ieteikumi attiecībā par Konfidenciālas informācijas glabāšanas vietu un apstākļiem.
9.13. Ja Izpildītājs Līguma darbības laikā vēlēsies paplašināt Konfidenciālās informācijas lietotāju loku no Izpildītāja puses, par to Puses vienosies atsevišķi, noslēdzot rakstisku vienošanos, ar kuru tiks iepazīstinātas personas, kurām tiks piešķirta iespēja piekļūt Konfidenciālai informācijai.
9.14. Konfidencialitātes noteikumiem nav laika ierobežojuma un uz tiem neattiecas Līguma darbības termiņš.
9.15. Pasūtītāja interesēs un uzdevumā Līguma izpildē Izpildītājs apstrādā noteiktus no Pasūtītāja vai Pakalpojuma sniegšanas rezultātā saņemtos personas datus Eiropas Parlamenta un padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē.
9.16. Izpildītājs datu apstrādi veic godīgi un saskaņā ar normatīvajiem aktiem, tajā skaitā Vispārīgās datu aizsardzības regulu, 2025.gada 25.jūnija Ministru kabineta noteikumiem Nr. 397 “Minimālās kiberdrošības prasības”,  Līgumu un Pasūtītāja norādījumiem. Izpildītājs neizmanto personas datus savām vajadzībām vai citiem, no Līguma tieši neizrietošiem, mērķiem.
9.17. Izpildītājs apstrādā personas datus un konfidenciālu informāciju tikai tādā apmērā un laika periodā, kamēr tas nepieciešams, lai izpildītu Līgumu.
9.18. Izpildītājs nodrošina, ka visus datus, ko tas apstrādā Līguma izpildes ietvaros, tas uzglabā Eiropas Savienības, Eiropas Ekonomiskās zonas dalībvalstī.
9.19. Izpildītājs, ņemot vērā Līguma izpildē paredzētos personas datu un konfidenciālas informācijas apstrādes procesus, uzņemas atbildību par attiecīgu personas datu un konfidenciālas informācijas apstrādes tehnisko un organizatorisko prasību ieviešanu saskaņā ar normatīvajos aktos noteikto kārtību un paredz šo prasību nepārtrauktu pārskatīšanu, lai nodrošinātu nepārtrauktu apstrādes sistēmu un pakalpojumu konfidencialitāti, integritāti, pieejamību un noturību.
9.20. Izpildītājs paziņo Pasūtītājam par jebkuru notikušu vai iespējamu personas datu aizsardzības pārkāpumu vai Līgumā noteikto konfidenciālās informācijas aizsardzības režīma neievērošanas gadījumu nekavējoties, bet ne vēlāk kā 24 stundu laikā no brīža, kad personas datu vai konfidenciālas informācijas aizsardzības pārkāpums atklāts.
9.21. Izpildītājam aizliegts veidot Pasūtītāja iekārtās esošo datu vai citas informācijas kopijas uz saviem vai trešo personu datu nesējiem jebkādā formā, ja šādas kopijas veidošana nav nepieciešama vai adekvāta Pakalpojuma izpildei.
9.22. Izpildītājs nodrošina, ka personas datu un konfidenciālas informācijas apstrādē iesaistītais personāls neapstrādā personas datus un konfidenciālu informāciju citādi, kā noteikts Līgumā. Izpildītājs fiziskas personas datu un konfidenciālas informācijas apstrādē iesaistītajiem darbiniekiem nosaka identiskas (vai stingrākas) konfidencialitātes un datu aizsardzības prasības, kādas noteiktas Līgumā.
9.23. Izpildītājs nodrošina, ka pie Pasūtītāja nodotajiem personas datiem un konfidenciālas informācijas var piekļūt tikai tie darbinieki, kuri iesaistīti Līguma izpildē. Izpildītājs uzrauga un nodrošina fizisko personas datu un konfidenciālas informācijas apstrādē iesaistīto darbinieku regulāru informēšanu un apmācību par drošības un aizsardzības prasībām personas datu un konfidenciālas informācijas apstrādē.
9.24. Izpildītājs bez Pasūtītāja atsevišķas rakstiskas piekrišanas Līguma izpildē neizmanto programmas rīkus vai datu reģistrēšanas, glabāšanas servisus un citus līdzīgus pakalpojumus, ja to izmantošana paredz no Pasūtītāja iegūto personas datu un konfidenciālas informācijas nodošanu uz trešajām valstīm.
9.25. Izpildītājs, ciktāl tas ir iespējams, ņemot vērā apstrādes būtību, palīdz Pasūtītājam ar atbilstīgiem tehniskiem un organizatoriskiem pasākumiem, kas nodrošina, ka Pasūtītājs var izpildīt savus pienākumus, kas nepieciešami Vispārīgās datu aizsardzības regulas III nodaļā paredzēto datu subjekta tiesību īstenošanai, tajā skaitā sniedz Pasūtītājam visu nepieciešamo informāciju, lai informētu datu subjektu par tā datu apstrādes norisi.

10. PUŠU MANTISKĀ ATBILDĪBA UN LĪGUMSODI
10.1. [bookmark: _Hlk94628837]Ja Izpildītājs neievēro Pakalpojuma posmu izpildi Līguma 1.2. un/vai 4.2. punktā noteiktajos termiņos, tad Pasūtītājam ir tiesības piemērot, un Izpildītājam pienākums maksāt līgumsodu 0,5 % apmērā no attiecīgā Pakalpojuma posma procentuālās samaksas par katru nokavēto dienu, bet ne vairāk kā 10% apmērā no attiecīgā Pakalpojuma posma procentuālās samaksas.
10.2. Ja Izpildītājs garantijas perioda laikā nenodrošina programmatūras bojājumu novēršanu 8 (astoņu) darba stundu laikā no Pasūtītāja paziņojuma, pieteikuma saņemšanas brīža, Pasūtītājam, sākot ar devīto darba stundu, ir tiesības piemērot un Izpildītājam ir pienākums maksāt līgumsodu EUR 50.00 (piecdesmit eiro, 00 centu) apmērā par katru kavēto darba stundu.
10.3. Ja Izpildītājs kavē kādu no Līguma 5. nodaļā norādītajiem Pakalpojuma defekta novēršanas termiņiem, Pasūtītājs ir tiesīgs pieprasīt Izpildītājam maksāt līgumsodu 0.5 % apmērā no Līgumcenas par katru nokavēto dienu, bet ne vairāk kā 10 % apmērā no Līgumcenas.
10.4. Ja Izpildītājs nepilda kādu no Līgumā norādītajiem pienākumiem, par kuriem Līgumā nav paredzēts atsevišķs līgumsods, Pasūtītājs ir tiesīgs aprēķināt līgumsodu EUR 500.00 (pieci simti euro, 00 centi) apmērā par katru fiksēto pārkāpumu.
10.5. Ja Pasūtītājs vienpusēji izbeidz Līgumu kādā no Līguma 11.4.1.-11.4.6. apakšpunktā noteiktajiem gadījumiem, Pasūtītājam ir tiesības piemērot, un Izpildītājam pienākums maksāt līgumsodu 10% apmērā no Līgumcenas.
10.6. Par maksājumu termiņu kavējumiem kavējusī Puse maksā otrai Pusei līgumsodu 0,5% apmērā no termiņā neapmaksātā rēķina summas par katru kavējuma dienu, bet kopā ne vairāk par 10% no termiņā neapmaksātā rēķina summas. Ja rēķins izrakstīts pastāvot strīdam par rēķinā iekļaujamo summu, līgumsods aprēķināms par rēķina summu, par ko starp Pusēm strīds nepastāv.
10.7. [bookmark: _Hlk92805381]Ja Izpildītājs pārkāpj Līgumā noteiktās konfidencialitātes vai personas datu aizsardzības saistības, tad Izpildītājs maksā Pasūtītājam vienreizēju līgumsodu 1000,00 EUR (viens tūkstotis euro, 00 centi) par katru atsevišķu pārkāpuma gadījumu. Pasūtītāja pienākums pirms līgumsoda ieturēšanas ir iesniegt Izpildītājam konfidencialitātes vai personas datu aizsardzības saistību pārkāpumu apstiprinošus pierādījumus.
10.8. Ja Pasūtītājs konstatē, ka Izpildītājs Līguma izpildē izmanto Krievijas Federācijas un Baltkrievijas Republikas izcelsmes preces vai pakalpojumus, Pasūtītājs pieprasa Izpildītājam attiecīgo preču vai pakalpojumu nomaiņu (ja tas ir iespējams) un šādā gadījumā Pasūtītājs ir tiesīgs piemērot līgumsodu 10% apmērā no Līgumcenas.
10.9. Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, iesniegto rēķinu par līgumsoda piemērošanu. Puses vienojas, ka Pasūtītājam, par to informējot Izpildītāju, ir tiesības vienpusēji aprēķināt un ieturēt no Izpildītāja iesniegtā rēķina Līgumā paredzētos līgumsodus, ja tādi tiek piemēroti.
10.10. Līgumsoda samaksa neatbrīvo Puses no Līguma saistību izpildes un no zaudējumu atlīdzināšanas pienākuma, piemēram, gadījumā, ja Pasūtītājs jau ir veicis apmaksu par vairākiem sniegtajiem Pakalpojuma posmiem, bet sakarā ar Izpildītāja pieļauto Līguma pārkāpumu Pasūtītājs nevar izmantot iepriekš nodoto darbu rezultātus.
10.11. Visos gadījumos, kad līgumsods aprēķināms no Līguma vai rēķina summas, aprēķins tiek veikts no summas bez pievienotās vērtības nodokļa.
10.12. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī Pušu Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

11. LĪGUMA GROZĪJUMI UN LĪGUMA DARBĪBAS IZBEIGŠANA
11.1. Līgumu var papildināt vai grozīt, ievērojot Publisko iepirkumu likuma 61. panta noteikumus, vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
11.2. Pusēm, savstarpēji vienojoties, ir tiesības veikt grozījumus Līgumā, pagarinot Pakalpojuma posma vai posmu izpildes termiņu par ne vairāk kā 30 (trīsdesmit) dienām, gadījumā, ja Izpildītājs nevar nodrošināt Līguma 1.2. un/vai 4.2. punktā noteiktos termiņus Pakalpojuma sniegšanai. Šajā punktā noteiktajā gadījumā Izpildītājam jāiesniedz Pasūtītājam paskaidrojums, kas apliecina attiecīgo apstākļu, kas ir par pamatu Pakalpojuma posma vai posmu termiņu kavējumam. Izpildītājam ir jāinformē Pasūtītājs par nepieciešamību pagarināt jebkuru Pakalpojuma daļas izpildes termiņu ne vēlāk kā 7 (septiņas) dienas pirms Līguma 1.2.. punktā minētajiem Pakalpojuma posma izpildes termiņiem. Šajā punktā ietvertais attiecībā uz termiņa pagarinājumu ir Pasūtītāja tiesība nevis pienākums, un Pasūtītājs var nepiekrist pagarināt Pakalpojuma vai tā posma izpildes termiņu, ja Izpildītāja iesniegtais pamatojums nav pietiekams.
11.3. Puses var veikt šādus būtiskus Līguma grozījumus:
11.3.1. Līgumsaistību izpildes termiņš var tikt pagarināts, ja saistību nav iespējams izpildīt termiņā no Izpildītāja neatkarīgu apstākļu dēļ (trešo personu saistību kavējumi, saistīto informācijas sistēmu izstrādes termiņu kavējumi, papildu programmatūras funkcionalitātes iekļaušana). Šādā gadījumā saistību izpildes termiņš tiek pagarināts par kavējuma laiku, bet ne vairāk, kā 3 (trīs) mēneši no Līguma 4.2. punktā minētā Pakalpojuma gala termiņa beigām;
11.3.2. Puses var veikt izmaiņas tehniskajā specifikācijā, tajā skaitā, iekļaut jaunu funkcionalitāti, atteikties no funkcionalitātes vai modificēt tehniskajā specifikācijā noteikto funkcionalitāti, kārtībā un apmērā, kāda aprakstīta Līguma 6. sadaļā;
11.3.3. ja mainās normatīvie akti, kuri ietekmē kādu Līguma noteikumu spēkā esamību. Šādā gadījumā Līguma noteikumi tiek mainīti, pēc iespējas saglabājot to sākotnējo jēgu, bet ja tas nav iespējams, tiek izslēgti no Līguma;
11.3.4. Puses garantijas periodā ir tiesīgas veikt izmaiņas programmatūras funkcionalitātē, ja attiecīgas izmaiņas ir nepieciešamas, lai nodrošinātu vai uzlabotu, pilnveidotu programmatūras darbību. Šādā gadījumā Izpildītājs iesniedz Pasūtītājam informāciju par nepieciešamām izmaiņām, to izmaksām. Pasūtītājs izvērtē iesniegto informāciju un pieņem lēmumu piekrist vai nepiekrist attiecīgajām izmaiņām. Ja Pasūtītājs piekrīt, ka tiek veiktas programmatūras izmaiņas, lai uzlabotu vai nodrošinātu tās darbību, Puses sagatavo vienošanos par Līguma grozījumiem. Ja Izpildītājs veic izmaiņas programmatūras funkcionalitātē bez Pasūtītāja piekrišanas, šādas izmaiņas netiek atlīdzinātas. Šajā punktā minētās programmatūras izmaiņu izmaksas nevar pārsniegt 40 % no sākotnējās Līgumcenas.
11.4. Pasūtītājs ir tiesīgs vienpusēji bez iepriekšējā brīdinājuma atkāpties no Līguma, par to rakstiski paziņojot Izpildītājam, ja:
11.4.1. Izpildītājs kavē Līguma 1.2. un/vai 4.2. punktā noteiktos Pakalpojuma posmu izpildes termiņus ilgāk par 15 (piecpadsmit) kalendārajām dienām, un Puses nav vienojušās par Pakalpojuma izpildes termiņa pagarinājumu Līguma 11.2. punktā noteiktajā kārtībā;
11.4.2. Izpildītāja Līguma saistību izpildījums neatbilst Līguma noteikumiem (testēšanai iesniegtais programmatūras nodevums trīs reizes pēc kārtas ticis noraidīts), un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
11.4.3. Izpildītāja Līguma noslēgšanas vai izpildes laikā sniedzis nepatiesas ziņas vai apliecinājumus;
11.4.4. Izpildītājs nepilda Līgumā noteiktās Izpildītāja saistības un neatbilstības nav novērstas 15 (piecpadsmit) dienu laikā no rakstiska brīdinājuma saņemšanas dienas;
11.4.5. ja Izpildītājs Pakalpojuma sniegšanas periodā atkārtoti (2 reizes vai vairāk) ir sniedzis nekvalitatīvu Pakalpojumu, tā posmu, tajā skaitā garantijas posmā, par ko Izpildītājam iesniegta pretenzija, un nav novērsis tajā norādītos trūkumus;
11.4.6. tiek konstatēts, ka Līguma izpildē ir izmantotas Krievijas Federācijas vai Baltkrievijas Republikas izcelsmes preces vai pakalpojumi un ja pēc Pasūtītāja rakstiska paziņojuma pārkāpums netiek novērsts Pasūtītāja noteiktajā termiņā;
11.4.7. Līguma izpildes gaitā tiek konstatēts, ka uz Izpildītāju ir attiecināmi Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86. pantā noteiktie ierobežojumi vai saņemts negatīvs kompetentās valsts drošības iestādes atzinums saskaņā ar minēto noteikumu 4. nodaļā noteikto;
11.4.8. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
11.4.9. ja Līgumā noteiktie līgumsodi Izpildītājam, kas noteikti procentu veidā, ir sasnieguši 10% (desmit procentus) no kopējās Līgumcenas;
11.4.10. iestājas kāds no Publisko iepirkuma likuma 64. panta pirmajā daļā noteiktajiem gadījumiem.
11.5. Pasūtītājs ir tiesīgs vienpusēji izbeigt Līgumu, 30 (trīsdesmit) dienas iepriekš nosūtot vienpusēju paziņojumu Izpildītājam, ja Pasūtītājam zūd nepieciešamība pēc Līgumā ietverto Pakalpojumu saņemšanas, vai ir konstatēta nepieciešamība veikt būtiskus grozījumus Pakalpojuma tehniskajā specifikācijā un sniegšanas kārtībā.
11.6. Izpildītājs var vienpusēji atkāpties no Līguma par to rakstiski paziņojot, ja pēc Pakalpojuma posma pieņemšanas-nodošanas akta abpusējas parakstīšanas un Izpildītāja rēķina saņemšanas, Pasūtītājs nav veicis Līgumā noteiktajā termiņā un apjomā samaksu par Pakalpojumu un pēc Izpildītāja brīdinājuma saņemšanas nav veicis pilnīgu norēķinu 20 (divdesmit) dienu laikā.
11.7. Katra no Pusēm ir tiesīga izbeigt Līgumu pirms termiņa vienpusēji ar rakstveida paziņojumu otrai Pusei, ja otrai Pusei uzsākts maksātnespējas process, tiesiskās aizsardzības process, likvidācijas process vai tās darbība tiek izbeigta vai pārtraukta.
11.8. Jebkurā gadījumā, Līgumu izbeidzot pirms termiņa, Puses vienojas par izpildīto darbību vai pieņemtā Pakalpojuma posma apmaksu. Ja Līgums tiek izbeigts, pamatojoties uz kādu no Līguma 11. punktā minētajiem gadījumiem, Pasūtītājs nesedz Izpildītājam radītos zaudējumus un nemaksā līgumsodu par Līguma saistību neizpildi, bet Izpildītājam faktiski sniegtos Pakalpojumus Pasūtītājs apmaksā tikai tādā gadījumā, ja tie ir pieņemti ar nodošanas – pieņemšanas aktu un ir izmantojami Līguma mērķa (platformas izstrāde) sasniegšanai.
11.9. Ikviena no Pusēm ir tiesīga vienpusēji atkāpties no Līguma izpildes, ja Līgumu nav iespējams izpildīt saistībā ar apstākli, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts (NATO) noteiktās sankcijas.

12. LĪGUMA IZPILDES NODROŠINĀJUMS
12.1. Izpildītājs 15 (piecpadsmit) dienu laikā no Līguma parakstīšanas dienas iesniedz Pasūtītājam neatsaucamu beznosacījuma Līguma saistību izpildes nodrošinājumu (bankas garantijas vai apdrošināšanas sabiedrības polises veidā, oriģināls). Līguma izpildes nodrošinājumam jāatbilst iepirkuma nolikumā un Līgumā ietvertajiem nosacījumiem. Līguma izpildes nodrošinājuma summas apmērs ir 5 % (pieci procenti) no kopējās Līgumcenas euro (EUR) bez PVN, tajā paredzot noteikumus, ka:
12.1.1. [bookmark: _Hlk13483945]nodrošinājuma devējs samaksā Pasūtītājam nodrošinājuma summu bezstrīdus kārtībā pēc Pasūtītāja pirmā pieprasījuma;
12.1.2. nodrošinājumam jābūt spēkā no Līguma spēkā stāšanās dienas līdz datumam, kas ir ne mazāks kā 14 (četrpadsmit) dienas pēc Gala pieņemšanas-nodošanas akta parakstīšanas dienas;
12.1.3. nodrošinājumam jābūt no Izpildītāja puses neatsaucamam;
12.1.4. Pasūtītājam nav jāpieprasa Līguma izpildes nodrošinājuma summa no Izpildītāja pirms prasības iesniegšanas nodrošinājuma devējam; 
un Pasūtītājam ir tiesības saņemt nodrošinājuma summu, ja:
12.1.5. Izpildītājs nav izpildījis no Līguma izrietošās saistības pilnā apjomā vai kādā daļā;
12.1.6. Izpildītājs vienpusēji atkāpies no Līguma, izņemot, ja Izpildītājs vienpusēji atkāpies no Līguma pirms termiņa Pasūtītāja līgumsaistību nepienācīgas izpildes dēļ;
12.1.7. Pasūtītājs izmantojis Līgumā pielīgtās tiesības vienpusēji atkāpties no Līguma pirms termiņa Izpildītāja līgumsaistību nepienācīgas izpildes dēļ; 
12.1.8. nepieciešams pilnībā vai daļēji dzēst Izpildītāja saistību neizpildes gadījumā nodarītos zaudējumus;
12.1.9. [bookmark: _Hlk13483869]nepieciešams pilnībā vai daļēji dzēst Izpildītājam aprēķināto līgumsodu.
12.2. Ja Līguma darbības laikā Līgumcena palielinās vairāk nekā 10% apmērā, Izpildītājs iesniedz jaunu Līguma izpildes nodrošinājumu 15 (piecpadsmit) dienu laikā no Līguma grozījumu parakstīšanas dienas, atbilstoši Līguma 12.1. punktā noteiktajam apmēram.

13. LĪGUMA IZPILDĒ IESAISTĪTO APAKŠUZŅĒMĒJU NOMAIŅA UN JAUNU APAKŠUZŅĒMĒJU PIESAISTE
13.1. Izpildītājs Līguma izpildi var nodot apakšuzņēmējam tikai pēc Pasūtītāja rakstiska apstiprinājuma saņemšanas un ievērojot Publisko iepirkumu likuma 62. panta nosacījumus. Pasūtītāja apstiprinājums nav nepieciešams iepirkumā ietvaros Izpildītāja dokumentos norādītajiem apakšuzņēmējiem.
13.2. Apakšuzņēmējam jāatbilst iepirkumā noteiktajām apakšuzņēmēju kvalifikācijas prasībām.
13.3. Pirms Līguma daļas nodošanas apakšuzņēmējam Izpildītājs iesniedz Pasūtītājam paziņojumu, kurā norāda Līguma daļu, kuras izpildi Izpildītājs plāno nodot apakšuzņēmējam, apakšuzņēmēja, kuram Izpildītājs ir paredzējis nodot Līguma daļas izpildi nosaukumu un reģistrācijas numuru. Paziņojumam Izpildītājs pievieno iepirkumā noteiktos apakšuzņēmēja kvalifikācijas dokumentus.
13.4. Pasūtītājs pēc Izpildītāja Līguma 13.3.punktā minētā paziņojuma un tam pievienoto dokumentu saņemšanas dienas apstiprina Līguma daļas izpildes nodošanu apakšuzņēmējam vai neapstiprina Līguma daļas izpildes nodošanu apakšuzņēmējam gadījumā, ja:
13.4.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
13.4.2. piedāvātais apakšuzņēmējs neatbilst Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” prasībām;
13.4.3. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā (atbilstoši Pasūtītāja norādītajam paziņojumā par līgumu vai iepirkuma dokumentos) minētajiem pretendentu izslēgšanas gadījumiem;
13.4.4. piedāvātais apakšuzņēmējs, kura veicamo pakalpojumu vērtība ir vismaz 10 000 euro, atbilst Publisko iepirkumu likuma 42. panta pirmajā vai otrajā daļā (atbilstoši Pasūtītāja norādītajam paziņojumā par līgumu vai iepirkuma dokumentos) minētajiem pretendentu izslēgšanas gadījumiem;
13.4.5. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
13.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punkta noteikumus. Publisko iepirkumu likuma 42. pantā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
13.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
13.7. Līguma daļas izpildes nodošana apakšuzņēmējam nerada līgumiskas attiecības apakšuzņēmēja un Pasūtītāja starpā. Izpildītājam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
13.8. Pasūtītāja apstiprinājums attiecībā uz Līguma daļas izpildes nodošanu apakšuzņēmējam neatbrīvo Izpildītāju no Līgumā noteikto saistību izpildes un nemazina Izpildītāja atbildību uz apakšuzņēmējam nodotās Līguma daļas izpildi.

14. NEPĀRVARAMA VARA
14.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
14.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
14.3. Ja nepārvaramas varas apstākļi ilgst ilgāk par 1 (vienu) mēnesi, ikviena no Pusēm ir tiesīga vienpusēji izbeigt Līgumu, nesedzot zaudējumus, kas šādā gadījumā varētu rasties otrai Pusei saistībā ar Līguma izbeigšanu.

15. CITI NOTEIKUMI
15.1. Līgums ir saistošs Pasūtītājam un Izpildītājam, kā arī visām trešajām personām, kuras likumīgi pārņem viņu tiesības un pienākumus.
15.2. Jebkuras nesaskaņas, domstarpības vai strīdi saistībā ar Līguma izpildi starp Pusēm tiek risināti sarunu ceļā. Gadījumā, ja Puses 15 (piecpadsmit) dienu laikā nespēj vienoties, attiecīgais Pušu strīds saistībā ar Līgumu izšķirams, pēc prasītāja izvēles Latvijas Komersantu šķīrējtiesā, reģistrācijas Nr. 40003963576, rakstveidā procesā, viena šķīrējtiesneša sastāvā saskaņā ar šķīrējtiesas reglamentu un spēkā esošajiem normatīvajiem aktiem, pieņemot, ka, ja atbildētājs nesniedz atsauksmi uz prasību, atbildētājs pilnībā atzīst iesniegto prasību, vai Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
15.3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
15.4. Termini, kas lietoti Līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Pusēm ir saistoši iepirkuma dokumentācijā paredzētie noteikumi.
15.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
15.6. Pušu kontaktpersonas:
15.6.1. Pasūtītāja kontaktpersona: ___________________ mob.tel.____________, e-pasta adrese: ___________________;
15.6.2. Izpildītāja kontaktpersona: ___________________ mob.tel.____________, e-pasta adrese: ___________________.
15.7. Pušu kontaktpersonas ir atbildīgas par Līguma izpildes uzraudzīšanu, tajā skaitā par Pakalpojuma pieņemšanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sagatavošanu. 
15.8. Korespondence, kas saistīta ar Līguma izpildi, ir iesniedzama rakstiski latviešu valodā uz attiecīgās Puses Līgumā norādīto juridisko adresi vai elektroniskā pasta adresi. Korespondence uzskatāma par saņemtu:
15.8.1. ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs); 
15.8.2. ja nodota personīgi pret parakstu - dienā, kad tā nogādāta saņēmējam;
15.8.3. ja nosūtīta pa elektronisko pastu, ar atbilstošas saņemšanas atskaites saņemšanas brīdi, bet ne vēlāk kā nākamajā darba dienā pēc elektroniskā pasta nosūtīšanas dienas. 
15.9. Puses Līguma darbības laikā apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
15.10. Ja kādai no Pusēm tiek mainīts juridiskais statuss, Pušu amatpersonu paraksta tiesības vai kādi Līgumā minētie Pušu rekvizīti, tālruņa, elektroniskā pasta adreses, adreses u.c., tad attiecīgā Puse nekavējoties rakstiski paziņo par to otrai Pusei. Ja Puse neizpilda šā punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
15.11. Ja Līguma izpildes laikā Puses konstatē pretrunas iepirkuma, Izpildītāja piedāvājuma un Līguma noteikumos, tad noteikumu spēkā esamība nosakāma ar šādu prioritāšu kārtību: Iepirkuma nolikuma un tehniskās specifikācijas noteikumi; Līguma noteikumi; Izpildītāja piedāvājums iepirkumā.
15.12. Līgums parakstīts elektroniski ar drošu elektronisko parakstu, kas satur laika zīmogu, latviešu valodā uz ____ (_________) lappusēm (neskaitot pielikumus). Pie katras no Pusēm glabājas abpusēji parakstīta Līguma elektroniskā versija. **
15.13. Līgumam tā parakstīšanas brīdī kā tā pielikumi tiek pievienoti šādi dokumenti:
15.13.1. 1. pielikums: Tehniskā specifikācija-darba uzdevums;
15.13.2. 2. pielikums: Izpildītāja iesniegtais tehniskais piedāvājums;
15.13.3. 3. pielikums: Izpildītāja iesniegtais finanšu piedāvājums;
15.13.4. 4. pielikums: Būvprojekts “Šķiroto atkritumu savākšanas viedā laukuma izveide”

16. PUŠU REKVIZĪTI UN PARAKSTI

	[bookmark: _Hlk130733478]Pasūtītājs:
SIA „ZAAO”
reģistrācijas numurs 44103015509
adrese Rīgas 32, Valmiera,
Valmieras novads, LV-4201 

tālr. 64281250
e-pasts pasts@zaao.lv 

Banka: 
SWIFT kods: 
Konta Nr. 


Valdes priekšsēdētājs 
G.Kukainis  __________________
	Izpildītājs:






*Pasūtītājs nodrošina Līguma parakstīšanu elektroniski ar drošu elektronisko parakstu, kas satur laika zīmogu. 
**Ja līgums tiek parakstīts pašrocīgi, Līguma 15.11. punkts tiek izteikts šādā redakcijā: “15.11. Līgums sagatavots 2 (divos) eksemplāros, katrs uz __ (____) lappusēm (neskaitot pielikumus), ar vienādu juridisku spēku, no kuriem viens eksemplārs glabājas pie Pasūtītāja, otrs – pie Izpildītāja.”

